โบรกมอง BJCHI แนวโน้ม Q2/58 ดีขึ้นได้สองปัจจัยบวกหนุนครึ่งปีหลังกำไรโต
โบรกฯคงคำแนะนำซื้อ BJCHI ราคาเป้าหมาย 9 บาท แนวโน้มกำไร Q2/58 ดีขึ้น จากกำไรอัตราแลกเปลี่ยน ครึ่งปีหลังโตก้าวกระโดดจากสองโครงการใหญ่ ประเมินรายได้และกำไรปี 58 โต 15-18%
17 ก.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (17 ก.ค.) คาดกำไรไตรมาส 2/58 ของบริษัท บีเจซี เฮฟวี่ อินดัสทรี จำกัด (มหาชน) หรือ BJCHI จะดีขึ้น 185 ล้านบาท เพิ่มขึ้นจากไตรมาสก่อน 10% จากกำไรอัตราแลกเปลี่ยนประมาณ 105 ล้านบาท ขณะที่ลดลงจากปีก่อน 20% ส่วนกำไรปกติไม่ดีนักเหลือ 80 ล้านบาท จากเป็นช่วงเตรียมงานใหม่ และโครงการ Petrobras เดิม มีการเปลี่ยนแบบ
แนวโน้มครึ่งปีหลังจะมีกำไรก้าวกระโดด สองแรงบวก คือ โครงการ Petrobras ซึ่งเป็น Backlog 1,300 ล้านบาท บรรลุข้อตกลง จะเริ่มกลับมาก่อสร้างในเดือน ส.ค.นี้ และการเริ่มโครงการใหม่ TUPI BV มูลค่าโครงการ 5,400 ล้านบาท ซึ่งจะทำให้กำไรครึ่งปีหลังสูงถึง 837 ล้านบาท เทียบกับครึ่งปีแรก 346 ล้านบาท ทั้งนี้ ประเมินรายได้และกำไรปี 2558 จะเติบโต 15-18%  และคงคำแนะนำ ซื้อ ประเมินราคาเป้าหมายเท่ากับ 9 บาท
 
อ่านต่อ…